# data[].attributes.body
Pois xa chegou o terceiro programa radiofónico do alumnado de 1º ESO B1 do Centro. Desta volta, reportaxe, publicidade, entrevista e sección musical van da man de Laura Caamaño e Marcos Lago, coordinados e dirixidos por Olalla Liñares.

# data[].attributes.attachment_link.title
Confinamento nas Ondas_3 by Radio Fontexería

# data[].attributes.attachment_link.description
Terceiro programa de Confinamento nas Ondas, un espazo radiofónico creado polo alumnado de 1º ESOB1 do IES Fontexería (Muros).
Participan neste programa:
Laura Caamaño - Presentación
Marcos Lago - Publicidade
Daniela Sande e Silvia Costa - Regueifa radiofónica
Adrián Sestayo - Noticias con risas
Nuria Fernández - Entrevista á vista
Juan Pedrosa - As nosas letras
Lara Saborido - As nosas músicas
Olalla Liñares - Coordinación e edición

# data[].attributes.body
Un novo punto de encontro para a literatura. Parabéns e sorte!

# data[].attributes.attachment_link.readable_text
Cultura e virtualidade van ter que reinventarse nos próximos meses e revisar as súas relacións. Para alén de todas as alternativas que vimos durante o confinamento, as iniciativas na rede para substituír, temporalmente ou máis a longo prazo, os espazos concorridos continúan a chegar a día de hoxe. Mentres agardamos o fin desa "conta atrás" que anuncia o slogan da Feira do Libro Antigo e de Ocasión 2020, xorden outras propostas como a que acaban de presentar Fervenzas Literarias e a autora e xestora cultural Anna Figueiredo: o Festival Virtual do Libro da Galiza (FLIV). En principio, terá lugar entre 26 e 28 de xuño a través dun portal web, desenvolvido pola empresa Datalib, cunha gran diversidade de propostas para o público desde calquera punto do planeta, pois as restricións físicas xa non son escusa. Ao longo da semana estará en aberto o programa concreto, aínda que xa se nos anticipan algúns detalles.

Segundo declara a organización, este conxunto de eventos nace coa idea de que "o libro e a literatura do país non queden parados". Vaise tratar do primeiro festival destas características que se fai na Galiza, pero como explica Figueiredo tamén o será no Estado a nivel de contidos e infraestrutura, pois se ben polo San Jordi se promoveron algúns materiais na rede, estaban centrados en entrevistas. O programa da FLIV, que anunciarán de maneira completa ao longo da presente semana, incluirá actos de toda índole: presentacións de libros, clubes de lectura, entrevistas, exposicións... A diversidade esténdese tamén a todos os xéneros, desde a banda deseñada ao teatro ou a tradución.

Ademais, atendendo á axenda do propio 2020, na programación estarán especialmente presentes quer Ricardo Carvalho Calero quer Concepción Arenal, e haberá apartados para a literatura e as peregrinacións.

Aínda que o FLIV xorde como resultado dunhas coordenadas espazotemporais moi concretas, coa pantasma da COVID-19 como precursor, trátase dunha iniciativa con vontade de perdurar no tempo. O "sistema operativo" para o festival virtual é aproveitar todas as vantaxes da telemática para pór en comunicación as persoas autoras e lectoras, restabelecendo nunha circunstancia de illamento a toda a comunidade cultural do libro.

"Chamounos a atención, por exemplo, o axiña que en Inglaterra algunha feira do libro se fixo en dixital ou como os clubes de lectura se trasladaron á rede", indica Figueiredo. E o que estaba acontecendo noutras latitudes era perfectamente aplicábel á Galiza. "É unha sorte de termos unha literatura de noso, na nosa lingua, que tamén pode adiantarse neste tipo de iniciativas", reivindica.

Aínda que aqueles eventos nos que se requira unha interacción coas persoas autoras teñen un perfil máis instantáneo, todos os contidos ficarán pendurados na web até o vindeiro ano, co que os públicos se amplían e transcenden as fronteiras do que sería accesíbel de maneira directa xeográfica e temporalmente. "O FLIV permite atender a todo desde a casa, cando noutros casos igual non poderías asistir á presentación de tal autora porque tes que levar as cativas á escola, ou calquera outro motivo", indica Figueiredo.

Con todo, o FLIV non pretende "substituír o contacto real". De feito, o seu obxectivo é contribuír a manter o sistema funcionando, Figueiredo explica que a idea é que o FLIV sirva "como escaparate para apoiar as librarías locais", nas que logo se poden mercar as novidades editoriais presentadas.

# data[].attributes.attachment_link.title
Nace o FLIV, literatura na rede que vén para ficar

# data[].attributes.attachment_link.description
Fervenzas Literarias e Anna R. Figueiredo presentan o Festival Virtual do Libro da Galiza (FLIV), unha iniciativa pioneira no Estado en canto a transversalidade do programa, que se presentará durante esta semana, mais que xa se anticipa diverso, con espazo para todos os xéneros e sen vontade de substituír o presencial.

# data[].attributes.attachment_link.readable_text
cedida

Poñer en valor toda a creación galega ligada ao libro e a literatura. Ese é o obxectivo co que nace o Festival Virtual do Libro, que se desenvolverá do 26 ao 28 de xuño e reunirá a máis de medio cento de autores e autoras nas súas diferentes actividades, que van desde presentacións a debates, recitais, proxección de documentais... A idea empezou a tomar forma o 21 de marzo, poucos días despois de decretarse o estado de alarma. "Vendo como estaban reaccionando outras literaturas ao momento de confinamento, pensamos: por que non ser pioneiros por unha vez en Galicia e facer un festival, como poden ser os musicais, pero artellado ao redor da palabra escrita, e crear como un Netflix da cultura aproveitando os novos medios. Non se estrea ata ese día, pero unha vez que pasou, vas poder volver a ver e desfrutar desa presentación literaria, desa mesa redonda, dese intercambio de opinións, dese recital poético que nunca te atreviches a ir porque non sabías ben o que era, ou o poetry slam...", explica a escritora e unha das organizadoras da iniciativa Anna R. Figueiredo.

Serán tres xornadas nas que as actividades previstas buscarán dar "unha visión global da moitísima riqueza cultural que temos" xa que detrás da proposta está a meta de "poñer en valor toda a creación de calidade que se fai en galego". Non só estarán propostas de residentes en Galicia, senón que chegarán tamén dende outros puntos, como Nova York, Zürich, Madrid e Barcelona. "É toda cultura producida en galego", di Anna R. Figueiredo.

Unha iniciativa virtual na que tentan cubrir un amplo espectro, desde a banda deseñada ata a tradución, e tamén para diferentes idades. "En principio, calquera podería atopar o que lle gustase. Temos clubes de lectores coa participación de Berta Dávila e Pedro Feijoo, entre outros; presentacións máis ao uso; mencións á hemeroteca deste ano, como poden ser Concepción Arenal, Xeracións Nós, Carvalho Calero... Tamén haberá creación teatral, o traballo dos actores, propostas poéticas, entrevistas, documentais... Na maior parte delas incluirase unha fiestra-chat para poder interactuar", relata Anna R Figueiredo, que impulsa esta proposta xunto con Nacho Alonso e a firma Datalib. Ademais de Dávila e Feijoo, entre os creadores participantes atópanse, entre outros, Domingo Villar, Helena Villar Janeiro, Antía Yáñez, Iria Sobrado, Armando Requeixo, Malores Villanueva, Francisco Castro, Mercedes Corbillón, Francisco Castro, Ledicia Costas, Arantza Portabales, Carmen Blanco, Diego Ameixeiras, Camilo Franco e Marilar Aleixandre. A coordinadora destaca a boa resposta que tivo de todos eles para sumarse a esta iniciativa que pretende que o libro e a literatura galegos non queden parados polas circunstancias que vive o mundo polo coronavirus. Algunhas das actividades previstas xa poden consultarse na páxina web da cita, www.fliv.gal.

A iniciativa chegará cando xa se estea na nova normalidade, "pero non perde valor", asegura a coordinadora do novo festival, apuntando a que se trata dunha proposta compatible coa reanudación das actividades presenciais. Para Figueiredo, "democratiza a accesibilidade", xa que para ir a unha feira, se non es dese sitio, tes que desprazarte; ademais facilita desfrutar das propostas cando un poida, poñendo o exemplo das presentacións, que se á hora da súa celebración non podías acudir, xa non había posibilidade de gozar dela. "Estamos dando a coñecer un montón de autores e autoras, de obras de teatro, de discusións que pode haber dentro da innovación creativa..., que poden animarte a ir a túa librería local a investigar. Queremos levar a promoción cultural un paso máis alá, que é complementario co que hai, non vén a derrubar ningún valado", afirma, apuntando que o feito de que haxa xa outras propostas presenciais "non entra en colisión con ter un catálogo virtual". Ademais, lembra que este tipo de festival ten como principal elemento distintivo "a posibilidade de xuntar a moito público potencial".

Aínda que a iniciativa pretende dar resposta ao momento singular xerado pola crise sanitaria do coronavrius, a idea dos organizadores é poder darlle continuidade nos vindeiros anos.

Conoce nuestra newsletter con toda la actualidad de Santiago

Hemos creado para ti una selección de noticias de la ciudad y su área metropolitana para que las recibas en tu correo electrónico. Descubre nuestro nuevo servicio.

# data[].attributes.attachment_link.title
Anna R. Figueiredo: "Co Festival Virtual do Libro pensamos en crear como un Netflix da cultura"

# data[].attributes.attachment_link.description
Poñer en valor toda a creación galega ligada ao libro e a literatura. Ese é o obxectivo co que nace o Festival Virtual do Libro, que se desenvolverá do 26 ao 28 de xuño e reunirá a máis de medio cento de autores e autoras nas súas diferentes actividades, que van desde presentacións a debates, recitais, proxección de documentais...

# data[].attributes.body
Quinto e último programa de Confinamento nas Ondas, un espazo radiofónico creado polo alumnado de 1º ESOB1 do IES Fontexería (Muros).
Desta volta traemos un programa moi especial, pois con el queremos darlle a benvida a todo o alumnado que se incorporará a 1º ESO no Fontexería o vindeiro curso . Agardámosvos!

Participan neste programa: Daniela Sande, Juan Pedrosa, Lara Saborido, Marcos Lago, Nuria Fernández, Adrián Sestayo, Yaiza Martínez, Laura Caamaño e Javier González.

# data[].attributes.attachment_link.title
Confinamento nas Ondas_5 by Radio Fontexería

# data[].attributes.attachment_link.description
Quinto e último programa de Confinamento nas Ondas, un espazo radiofónico creado polo alumnado de 1º ESOB1 do IES Fontexería (Muros).
Desta volta traemos un programa moi especial, pois con el queremos darlle a benvida a todo o alumnado que se incorporará a 1º ESO no Fontexería o vindeiro curso . Agardámosvos!

Participan neste programa: Daniela Sande, Juan Pedrosa, Lara Saborido, Marcos Lago, Nuria Fernández, Adrián Sestayo, Yaiza Martínez, Laura Caamaño e Javier González. 

Presentación: Daniela Sande
Coordinación e edición: Olalla Liñares e Susana Blanco

# data[].attributes.body
Este ano adicado a Mª Do Carme Kruckenberg
No programa "A Harmónica", da Radio Fontexería, a partires do minuto 11, fálase da autora e escoitase a lectura do conto "As Palabras"

# data[].attributes.body
Cuarta entrega do programa, adicado desta volta ás nosas letras

# data[].attributes.attachment_link.title
Confinamento nas Ondas_4 by Radio Fontexería

# data[].attributes.attachment_link.description
Cuarto programa de Confinamento nas Ondas, un espazo radiofónico creado polo alumnado de 1º ESOB1 do IES Fontexería (Muros).

Seccións deste programa:
-As nosas letras: Lara Saborido e Daniela Sande
-Sonigramas: Marcos Lago e Javier González
-Recuncho culinario: Daniela Sande e Nuria Fernández
-Caixa de correspondencia: Nuria Fernández e Juan Pedrosa
-As nosas músicas: Marcos Lago e Juan Pedrosa

Presentación: Lara Saborido
Coordinación e edición: Olalla Liñares

# data[].attributes.attachment_link.readable_text
O Seminario de Lexicografía da Real Academia Galega acordou incorporar ao Dicionario covid-19, coronavirus, teletraballo, desconfinamento e desescalada xunto a outras palabras de uso crecente en plena pandemia.

A palabra covid-19 é un dos novos lemas que o Seminario acordou incorporar en resposta á irrupción na fala cotiá de distintos termos relacionados coa crise provocada por esta enfermidade.

O termo é resultado da rápida lexicalización que experimentou o acrónimo do inglés Coronavirus Disease 2019 'doenza por coronavirus 2019', como sucedeu no seu día coa sida, a 'síndrome de inmunodeficiencia adquirida'.

O Dicionario recolle tamén a posibilidade de seguir a consideralo un acrónimo, de modo que pode escribirse igualmente con maiúsculas, COVID-19, ou só con maiúscula inicial, Covid-19. Alén da escolla neste sentido, o xénero é sempre feminino, en concordancia co da voz 'enfermidade' á que se refire.

Coronavirus incorpórase tamén ao Dicionario, que se fai eco así da súa popularización en só cuestión de semanas por mor do SARS-CoV-2, o coronavirus causante da pandemia de covid-19, recorda un dos exemplos que completan a súa entrada.

Entre as novas voces figuran outros termos da medicina relacionados coa pandemia como os substantivos femininos sepse e sepsia (sinónimos de septicemia, que xa aparecía recollido), ou asintomático, asintomática, o antónimo de sintómático, formado co prefixo a- de orixe grega, que indica negación.

A familia léxica de teletraballo, formada a partir do prefixo de orixe grega tele- (a distancia) e cada vez máis empregada ao se converter nunha modalidade prioritaria no estado de alarma, pasa estarrecollida tamén . De igual maneira, xunto á palabra webinario, o Seminario de Lexicografía acordou engadir o fraseoloxismo "seminario web" na entrada de seminario.

O Dicionario enriquécese tamén coas voces desconfinamento e desescalada -formadas, unha vez máis, cun prefixo (neste caso des-) a partir de palabras que xa figuraban no Dicionario-, infodemia e resiliente, e incorpora as acepcións de resiliencia relativas á capacidade de adaptación a situacións adversas.

# data[].attributes.attachment_link.title
O Dicionario da RAG incorpora 'desconfinamento', 'COVID-19' e 'coronavirus'

# data[].attributes.attachment_link.description
O Seminario de Lexicografía da Real Academia Galega acordou incorporar ao Dicionario covid-19, coronavirus, teletraballo, desconfinamento e desescalada xunto a outras palabras de uso crecente en plena pandemia. A palabra covid-19 é un dos novos lemas que o Seminario acordou incorporar en resposta á irrupción na fala cotiá de distintos termos relacionados coa crise provocada por esta enfermidade.

# data[].attributes.body
A curtamatraxe SAUDADE, realizada por catro alumnas do IES O Ribeiro resultou gañadora do Certame. Parabéns dende este Taboleiro a todas as persoas implicadas no gran traballo!!

# data[].attributes.attachment_link.readable_text
Coordinación central dos equipos de dinamización da lingua galega

Isabel Gil Gil

Teléfono: 881 996 324

Fax: 881 996 306

Enderezo electrónico: isabel.gil.gil@xunta.gal

Enderezo físico

R/ San Roque, nº 2
15704 - Santiago de Compostela. A Coruña

‹ ›
A curtametraxe Saudade, elaborada por un grupo de alumnado do IES O Ribeiro, de Ribadavia (Ourense), resultou gañadora do certame convocado ao abeiro do programa Lingua rodada.

En palabras do xurado, Saudade toca con sensibilidade e unha gran dose de creatividade o drama da emigración, o desarraigamento, o retorno a unha Galicia despoboada, o amor saudoso polo que foi e xa non é. O protagonismo centrado nunha persoa da terceira idade permite visualizar este colectivo e empatizar con el, na procura da conexión interxeracional. A reflexión final, "Como soarán as campás do futuro?", fainos cavilar no porvir do rural galego e no que podemos facer para mudar a situación actual.

As outras dúas curtas finalistas son Terra branca, do IES Terra de Trasancos, Narón e Sabela, do IES A Cachada, Boiro (A Coruña), que tratan tamén de maneira moi orixinal o tema da diáspora galega.
Saudade Terra branca
https://www.youtube.com/watch?v=ix3-bfN84yk
Sabela
https://www.youtube.com/watch?v=FAnuExI9zN4

Con esta proposta, os rapaces e rapazas crearon vídeos baseados en pequenos relatos para plasmaren a esencia da nosa terra: a súa fala, a súa xente e os seus costumes, lendas, paisaxes, patrimonio, historia...

Este programa é tamén unha pequena homenaxe a Chano Piñeiro, un dos pioneiros do cinema galego, no 25 aniversario do seu pasamento. En 2020 tamén se farán 30 anos da estrea en Galicia de Sempre Xonxa e 35 da primeira emisión da TVG, que comezou en xullo de 1985 con Mamasunción, unha obra que ese ano ampliaría o seu palmarés cunha chea de premios en certames nacionais e internacionais.

Nas súas palabras, "facer cine en Galicia é posible e facer cine en galego é necesario".

# data[].attributes.attachment_link.title
A curta Saudade, gañadora do progama Lingua rodada

# data[].attributes.attachment_link.description
Teléfono: 881 996 324 Fax: 881 996 306 Enderezo electrónico: isabel.gil.gil@xunta.gal R/ San Roque, nº 2 15704 - Santiago de Compostela. A Coruña ‹ › A curtametraxe Saudade, elaborada por un grupo de alumnado do IES O Ribeiro, de Ribadavia (Ourense), resultou gañadora do certame convocado ao abeiro do programa Lingua rodada.

# data[].attributes.body
Entrega do traballo radiofónico do alumnado de 4 da ESO e ESA. Este podcast inclúe a homenaxe a Mª do Carme Kruckenberg, a partires do minuto 11

# data[].attributes.attachment_link.description
A Harmónica é un espazo radiofónico elaborado polo alumnado de 4º da ESO e da ESA do IES Fontexería de Muros. 

Neste programa, a xeito de despedida do curso, reunimos algúns dos contidos que creamos durante o período de confinamento pola Covid-19. 

Participan neste programa: Martín Senande, Guillermo Martínez, Natalia Freire, Pablo Lado, María Mayo, Raúl Martínez, María Brea,  Abdoul Baldé e Manuela Lariño.

Presentación: Martín Senande.
Coordinación e edición: Olalla Liñares.

# data[].attributes.attachment_link.title
O Festival Virtual do Libro xa ten programa completo con ducias de actividades. Seis espazos acolleran todo tipo de formatos de encontro en liña con persoas da escrita e da arte dramática

# data[].attributes.attachment_link.description
Seis espazos acolleran todo tipo de formatos de encontro en liña con persoas da escrita e da arte dramática

# data[].attributes.body
A Revista Pincha entevista, da man de Ruth Ríos, a Anna R. Figueiredo

# data[].attributes.attachment_link.readable_text
Por Rebeca Munín Xa pasaron tres anos desde aquel 2 de maio de 2017 no que saíu á rúa o primeiro número en papel da revista Pincha. Este terceiro aniversario pillounos na casa, en pleno confinamento pola pandemia do Covid-19. Non puidemos repetir a festa que celebramos no 2019, na...

# data[].attributes.attachment_link.title
Anna R. Figueiredo, organizadora do FLIV 2020: "Queremos chegar á xente á carta" - Pincha

# data[].attributes.attachment_link.description
Anna R. Figueiredo é unha das artífices do FLIV 2020, o Festival Virtual do Libro de Galicia que xurdiu no confinamento polo Covid-19 como espello doutras iniciativas culturais semellantes no Reino Unido. Os organizadores queren amosar as capacidades da escrita en galego. Para elo do 26 ao 28 de xuño...